Dollma me lakër

Description
Për 4 vetë.

Ingredients

 * Lakër 1 kg
 * mish i grirë 200 gram
 * qepë 2 kokrra
 * oriz 2 filxhanë kafeje
 * kripë, piper

Directions

 * 1) Pasi pastrohet nga gjethet e dëmtuara dhe kocani lakra e bardhë, vihet në tenxhere me ujë të vluar dhe kripë dhe zihet për 7-10 minuta derisa të zbutet pak.
 * 2) Pastaj kullohet dhe hapen gjethet dhe kërcinjtë e fortë.
 * 3) Në fillim të gjethes vendoset mbushja e cila mund të përdoret me perime të ndryshme si karrota, qepë, selino të përziera me oriz gjysëm të zier ose me mish te grire të përzier me oriz.
 * 4) Dollmat palosen në formë rruli duke i futur anët nga brenda.
 * 5) Në një tenxhere të cekët ato vendosen në 2 shtresa u shtohet pak ujë dhe lihen në zjarr të ngadaltë për 30 minuta.
 * 6) Mbushja përgatitet me mish të grirë të pakaverdisur, duke e përzier me qepë të grira hollë, oriz gjysëm të zier, kripë dhe piper.